b'\n_START_ARTICLE_\nLohkokunta\n_START_PARAGRAPH_\nLohkokunta on jakokuntaa laajempi yhteen jakotoimitukseen osallistuvien tilojen ja tilusten muodostama kokonaisuus. Siihen kuuluu yhteinen mets\xc3\xa4maa ja se voi k\xc3\xa4sitt\xc3\xa4\xc3\xa4 yhden tai useamman kyl\xc3\xa4n alueen. Lohkokunnan isojako suoritettiin tavallisesti niin, ett\xc3\xa4 ensiksi jaettiin kunkin kyl\xc3\xa4n pellot ja niityt ja sen j\xc3\xa4lkeen jaettiin erikseen koko lohkokunnan yhteinen mets\xc3\xa4maa._NEWLINE_Lohkokunta saattoi muodostua my\xc3\xb6s yhdest\xc3\xa4 kyl\xc3\xa4st\xc3\xa4 ja yksin\xc3\xa4istalosta. Suomen it\xc3\xa4- ja pohjoisosissa ei k\xc3\xa4ytetty sarkajakoa eik\xc3\xa4 kylill\xc3\xa4 yleens\xc3\xa4 ollut oikeudellisesti m\xc3\xa4\xc3\xa4riteltyj\xc3\xa4 rajoja mets\xc3\xa4alueilla. Suomen n\xc3\xa4iss\xc3\xa4 osissa mets\xc3\xa4\xc3\xa4 saattoi k\xc3\xa4ytt\xc3\xa4\xc3\xa4 yhteisalueenaan koko pit\xc3\xa4j\xc3\xa4n tai useammankin pit\xc3\xa4j\xc3\xa4n kyl\xc3\xa4t. Isojakoa varten t\xc3\xa4llaiset suuret lohkokunnat voitiin jakaa pienemmiksi kokonaisuuksiksi noudattamalla kylien v\xc3\xa4lisi\xc3\xa4 sovintorajoja.'